arnastofnun/IGC-2024 huggingface dataset:
S-1434/2022

Mál þetta, sem dómtekið var 15. september sl., var höfðað með ákæru lögreglustjórans á Suðurnesjum, útgefinni 8. ágúst 2022, á hendur F-kk-þgf V-kk-þgf G-kk-þgf, kt. 000000- 0000, [...];

„fyrir brot á umferðarlögum með því að hafa laugardaginn 23. júlí 2022 ekið bifreiðinni [...] á bifreiðastæði, móts við brottfararsal Flugstöðvar Leifs Eiríkssonar í Reykjanesbæ, sviptur ökuréttindum.

Telst brot þetta varða við 1. mgr. 58. gr., sbr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst þess í málinu að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við þingfestingu málsins 18. mars sl. og játaði brot sitt án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í [...]. Samkvæmt framlögðu sakavottorði hefur ákærði nokkurn sakaferil. Það sem kemur til álita við ákvörðun refsingar í máli þessu er að ákærði gekkst undir viðurlagaákvörðun 21. mars. 2016 til greiðslu 540.000 króna sektar og var sviptur ökurétti í tvö ár og tvo mánuði frá þeim degi fyrir að aka undir áhrifum ávana- og fíkniefna og án þess að hafa ökuskírteini meðferðis. Með dómi 24. janúar 2017 var ákærði dæmdur til greiðslu sektar og sviptingar ökuréttar í þrjú ár frá 21. maí 2018 að telja fyrir akstur sviptur ökurétti og akstur undir áhrifum ávana- og fíkniefna ásamt öðrum umferðarlagabrotum. Með dómi 8. febrúar 2017 var ákærði dæmdur til greiðslu sektar og sviptur ökurétti í tvö ár frá 21. maí 2021 meðal annars fyrir akstur undir áhrifum ávana- og fíkniefna og akstur sviptur ökurétti en um hegningarauka var að ræða. Með sektargerð hjá lögreglustjóra 25. ágúst 2017 samþykkti ákærði greiðslu 20.000 króna sektar, en með sáttinni var honum gerð refsing fyrir að aka of hratt og án ökuréttinda þann 7. apríl 2016. Með dómi 12. október 2017 var ákærði dæmdur í tveggja mánaða fangelsi og sviptur ökurétti ævilangt, meðal annars fyrir að hafa ekið sviptur ökurétti og undir áhrifum ávana- og fíkniefna. Loks var ákærða gerður hegningarauki með dómi 19. desember 2017 þar sem ákærði var dæmdur í fimmtán daga fangelsi og ævilöng ökuréttarsvipting hans áréttuð fyrir að aka sviptur ökurétti og undir áhrifum ávana- og fíkniefna.

Með hliðsjón af framangreindu, atvikum máls og 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 60 daga. Með vísan til fastmótaðar dómaframkvæmdar þykja ekki efni til að skilorðsbinda dæmda fangelsisrefsingu.

Engan sakarkostnað leiddi af meðferð málsins.

E-kvk-nf B-kvk-nf Á-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði F-kk-nf V-kk-nf G-kk-nf, sæti fangelsi í 60 daga.

E-kvk-nf B-kvk-nf Á-kvk-nf
S-1435/2022

Mál þetta, sem dómtekið var 23. ágúst 2022, höfðaði lögreglustjórinn á Suðurnesjum með ákæru 5. ágúst 2022 á hendur ákærða, A-x-x H-x-x A-x-x, f. d. [...], sómölskum ríkisborgara;

„fyrir misnotkun skjals, með því að hafa, sunnudaginn 19. júní 2022, við vegabréfabás nr. 4 í Flugstöð Leifs Eiríkssonar framvísað sem sínu, í blekkingarskyni, við landamæravörð og lögreglumenn sænsku kennivottorð, á nafni X, fd. [...], númer [...], með gildistímanum 16.04.2018 til 16.04.2023.

Telst þessi háttsemi ákærða varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst þess í málinu aðallega að honum verði ekki gerð refsing í málinu en til vara að honum verði gerð sú vægasta refsing sem lög leyfa. Þá gerir skipaður verjandi kröfu um málsvarnarlaun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við þingfestingu málsins 23. ágúst sl. og játaði brot sitt án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í júní [...]. Sakavottorð ákærða, sem er sómalskur ríkisborgari, liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd. Svo sem málið liggur fyrir þykja ekki vera efni til þess að víkja frá fastmótaðri dómvenju í málum sem þessu. Refsing ákærða þykir samkvæmt því réttilega ákveðin fangelsi í 30 daga.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað málsins sem er þóknun skipaðs verjanda hans fyrir dómi og á rannsóknarstigi, E-kk-ef K-kk-ef lögmanns, 2 51.1 00 krónur að meðtöldum virðisaukaskatti og 9.840 krónur í aksturskostnað lögmannsins.

Dóm þennan kveður upp E-kvk-nf B-kvk-nf Á-kvk-nf aðstoðarmaður dómara.

Dómsorð :

Ákærði A-x-x H-x-x A-x-x, sæti fangelsi í 30 daga.

Ákærði greiði þóknun skipaðs verjanda síns E-kk-ef K-kk-ef lögmanns 251.100 krónur að meðtöldum virðisaukaskatti og 9.840 krónur í aksturskostnað lögmannsins.

E-kvk-nf B-kvk-nf Á-kvk-nf
S-1438/2022

Mál þetta, sem dómtekið var 15. september sl., er höfðað með ákæru útgefinni af lögreglustjóranum á höfuðborgarsvæðinu 9. ágúst 2022 á hendur J-kk-þgf Þ-kk-þgf P-kk-þgf, kt. 000000- 0000, óstaðsettum í hús í Kópavogi;

,, fyrir umferðarlagabrot með því að hafa, miðvikudaginn 17. nóvember 2021, ekið bifreiðinni [...] sviptur ökurétti um Háulind í Kópavogi, þar sem lögregla stöðvaði aksturinn.

M: 007-2021-76345

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Í fyrirkalli, sem var gefið út 23. ágúst 2022 og birt fyrir ákærða 1. september sama ár, var tekið fram að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið brot þaðsem hann væri ákærður fyrir og að dómur yrði lagður á málið að honum fjarstöddum. Ákærði sótti ekki þing við þingfestingu málsins 15. september sl. og boðaði ekki forföll og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur árið [...]. Ákærði á nokkurn sakaferil samkvæmt framlögðu sakavottorði. Það sem kemur til álita við ákvörðun refsingar í máli þessu er að ákærði var sviptur ökurétti í þrjá mánuði 4. október 2017 fyrir hraðakstur. Ákærði gekkst undir viðurlagaákvörðun 1. mars 2019 til greiðslu 620.000 króna sektar og sviptingar ökuréttar í tvö ár fyrir akstur undir áhrifum ávana- og fíkniefna og akstur sviptur ökurétti. Þá var ákærði, með dómi 3. maí 2021, dæmdur til greiðslu sektar að fjárhæð 1.590.000 krónur og sviptur ökurétti í fimm ár frá 25. ágúst 2021 fyrir ölvunarakstur, akstur undir áhrifum ávana- og fíkniefna og akstur sviptur ökurétti.

Þykir refsing ákærða, sem er nú sakfelldur í þriðja sinn fyrir akstur sviptur ökurétti, með vísan til framangreinds hæfilega ákveðin 30 daga fangelsi.

Engan sakarkostnað leiddi af meðferð málsins.

Dóm þennan kveður upp E-kvk-nf B-kvk-nf Á-kvk-nf aðstoðarmaður dómara.

Dómsorð :

Ákærði, J-kk-nf Þ-kk-nf P-kk-nf sæti fangelsi í 30 daga.

E-kvk-nf B-kvk-nf Á-kvk-nf
S-1439/2022

Mál þetta, sem dómtekið var 15. september 2022, höfðaði lögreglustjórinn á höfuðborgarsvæðinu með ákæru 9. ágúst 2022, á hendur Þ-kk-þgf A-kk-þgf G-kk-þgf, kt. 000000- 0000, [...];

„fyrir eftirtalin umferðarlagabrot, með því að hafa:

1. Fimmtudaginn 6. janúar 2022 ekið bifreiðinni [...]sviptur ökurétti um Blesugróf í Reykjavík.

M: 007-2022-1213

2. Miðvikudaginn 9. febrúar 2022 ekið bifreiðinni [...] sviptur ökurétti um Suðurlandsveg á Selfossi, við Olís, þar sem lögregla stöðvaði aksturinn.

M: 318-2022-1931

Teljast brot í báðum liðum varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst þess í málinu að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við þingfestingu málsins 15. september sl. og játaði brot sín án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í [...], samkvæmt sakavottorði ákærða nær sakarferill hans aftur til ársins 2004. Það sem skiptir máli við ákvörðun refsingar í máli þessu er að 2. mars 2012 gekkst ákærði undir sektargerð til greiðslu 205.000 krónu sektar og sviptingar ökuréttar í tvö ár fyrir akstur undir áhrifum ávana- og fíkniefna og akstur án þess að endurnýja ökuskírteinið sitt. Ákærði gekkst undir sektargerð 19. febrúar 2013 fyrir akstur sviptur ökurétti. Ákærði var með dómi 11. nóvember 2014 dæmdur í þriggja mánaða fangelsi fyrir akstur undir áhrifum ávana- og fíkniefna og akstur sviptur ökurétti ásamt öðrum brotum. Ákærði var með dómi 7. febrúar 2018 dæmdur í 30 daga fangelsi fyrir akstur sviptur ökurétti. Þá var ákærði með dómi 17. janúar 2020 dæmdur í 60 daga fangelsi fyrir hraðakstur og akstur sviptur ökurétti.

Ákærði er nú sakfelldur fyrir að aka sviptur ökurétti í fimmta skipti.

Með hliðsjón af framangreindu, atvikum máls og 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 135 daga. Með vísan til fastmótaðar dómaframkvæmdar þykja ekki efni til að skilorðsbinda dæmda fangelsisrefsingu.

Engan sakarkostnað leiddi af meðferð málsins.

E-kvk-nf B-kvk-nf Á-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, Þ-kk-nf A-kk-nf G-kk-nf, sæti fangelsi í 135 daga.

E-kvk-nf B-kvk-nf Á-kvk-nf
S-1731/2022

Mál þetta, sem dómtekið var 18. október 2022, höfðaði lögreglustjórinn á Suðurnesjum með ákæru 9. september 2022 á hendur ákærða, S-kk-þgf B-kk-þgf A-kk-þgf, kt. [...];

„fyrir fjársvik með því að hafa þriðjudaginn 13. apríl 2021 blekkt A, kt.

[...]til að leggja inná bankareikning ákærða í Arion banka nr.

[...] samtals kr. 46.000,-, gegn því að ákærði sendi A framstuðara á bifreið í pósti en ákærði sendi aldrei framstuðarann.

Teljast brot ákærða varða við 248. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst þess í málinu að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við þingfestingu málsins 18. október sl. og játaði brot sitt án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur

[...] . Samkvæmt sakavottorði ákærða nær sakaferill hans aftur til ársins 2015, en fyrri brot hans hafa ekki áhrif á refsiákvörðun í máli þessu.

Með hliðsjón af framangreindu, atvikum máls og 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga. Eftir atvikum þykir mega fresta fullnustu refsingarinnar og skal hún falla niður að liðnum tveimur árum frá birtingu dóms þessa að telja, haldi ákærði almennt skilorð 57. gr. almennra hegningarlaga.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað sem er þóknun skipaðs verjanda ákærða fyrir dómi, P-kk-ef K-kk-ef lögmanns, 111.6 00 krónur að meðtöldum virðisaukaskatti Dóm þennan kveður upp E-kvk-nf B-kvk-nf Á-kvk-nf aðstoðarmaður dómara.

Dómsorð :

Ákærði, S-kk-nf B-kk-nf A-kk-nf, sæti fangelsi í 30 daga. Fullnustu refsingarinnar skal frestað og niður skal hún falla að liðnum tveimur árum frá birtingu dóms þessa að telja, haldi ákærði almennt skilorð 57. gr. laga nr. 19/1940.

Ákærði greiði þóknun skipaðs verjanda síns, P-kk-ef K-kk-ef lögmanns,111.6 00 krónur að meðtöldum virðisaukaskatti.

E-kvk-nf B-kvk-nf Á-kvk-nf
S-2045/2022

Mál þetta, sem dómtekið var í dag, er höfðað með ákæru héraðssaksóknara, útgefinni 27. 10. 2022, á hendur K-x-x M-x-x, fæddum [...], með dvalarstað að fangelsinu Litla- Hrauni, „fyrir stórfellt fíkniefnabrot, með því að föstudaginn 5. ágúst 2022 staðið að innflutningi á samtals 990,04 gaf kókaíni (með 64- 82% styrkleika, sem samsvarar 72- 92% af kókaínklóríði), ætluðu til söludreifingar hér á landi í ágóðaskyni, en fíkniefnin flutti ákærði til Íslands sem farþegi með flugi nr. VY- 8562, frá Barcelona á Spáni, í samtals 4 pökkum sem ákærði hafði falin annars vegar í skóm og hins vegar í nærfötum sem hann klæddist þegar hann var stöðvaður af tollvörðum við komuna til landsins.

Telst brot þetta varða við 173. gr. a. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar. Jafnframt er krafist upptöku á 990,04 gaf kókaíni, með vísan til 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar um ávana-og fíkniefni og önnur eftirlitsskyld efni nr. 233/2001, sbr. reglugerð nr. 808/2018.“

Ákærði kom fyrir dóm og játaði þar sök samkvæmt ákærunni. Með játningu sinni, sem fær stoð í gögnum málsins og ekki þykir ástæða til að draga í efa, telst hann sannur að sök og hefur unnið sér til refsingar, en háttsemi hans er rétt færð til refsiheimildar í ákæru. Ákærði hefur ekki sakaferil sem vitað er um í málinu. Hann hefur játað frá upphafi og verið samvinnuþýður við rannsókn málsins. Þegar á allt er horft ákveðst refsing ákærða fangelsi í fimmtán mánuðimeð frádrætti svo sem í dómsorði greinir. Fallast ber á gerða upptökukröfu. Loks ber að gera ákærða að greiða málsvarnarþóknun verjanda síns á rannsóknarstigi og fyrir dómi, H-kvk-þgf A-kvk-þgf lögmanns, 976.500 krónur með virðisaukaskatti, og 98.880 króna aksturskostnað lögmannsins, en annar sakarkostnaður mun ekki hafa fallið til. Af hálfu ákæruvaldsins fór A-kvk-nf Þ-kvk-nf saksóknari með málið. Þ-kk-nf D-kk-nf kveður upp dóm þennan.

Dómsorð:

Ákærði, K-x-x M-x-x, sæti fangelsi í fimmtán mánuði. Frá refsingunni skal draga með fullri dagatölu gæzluvarðhald sem ákærði hefur sætt frá 5. ágúst 2022 til dómsuppsögudags.

Upptæk eru gerð 990,04 gaf kókaíni sem lagt var hald á við rannsókn málsins.

Ákærði greiði 976.500 króna þóknun og 98.880 króna aksturskostnað verjanda síns, H-kvk-ef A-kvk-ef lögmanns.

Þ-kk-nf D-kk-nf
S-2470/2021

Mál þetta, sem dómtekið var 8. febrúar sl., höfðaði lögreglustjórinn á höfuðborgarsvæðinu með ákæru 7. desember 2021 á hendur ákærða, J-x-x H-x-x M-x-x, kt. 000000- 0000, [...];

,, fyrir umferðarlagabrot með því að hafa, sunnudaginn 7. febrúar 2021, ekið bifreiðinni [...]sviptur ökurétti um Holtsbúð í Garðabæ, við hús nr. [...].

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst þess í málinu að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var málið tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði játaði brot sitt án undandráttar við þingfestingu málsins 8. febrúar sl. Játning ákærða fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og er brot hans rétt heimfærð til refsiákvæða í ákæru.

Ákærði er fæddur árið 1989. Samkvæmt sakavottorði ákærða hlaut hann dóm 16. janúar 2019 fyrir fjölda umferðarlagabrota, þ. m. t. akstur undir áhrifum ávana- og fíkniefna og akstur sviptur ökurétti. Var honum þá gert að sæta fangelsi í 60 daga en sú refsing var bundin skilorði til tveggja ára. Með dómi Héraðsdóms Reykjaness 15. júní 2020 var skilorðshluti þess dóms tekinn upp og ákærði dæmdur í 90 daga fangelsi en 30 dagar þeirrar refsingar voru bundnir skilorði til tveggja ára. Ákærði hefur með broti sínu nú rofið skilorð fyrrgreinds dóms. Með vísan til 60. gr. almennra hegningarlaga verður skilorðshluti þess dóms tekinn upp og ákærða gerð fangelsisrefsing að nýju fyrir bæði málin, sbr. 77. gr. sömu laga.

Að öllu framangreindu virtu og með vísan til 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 6 0 daga. Í ljósi skýlausrar játningar ákærða þykir unnt að fresta fullnustu 30 daga af þeirri refsingu og skal sá hluti falla niður að liðnum tveimur árum frá birtingu dóms þessa að telja, haldi ákærði almennt skilorð 57. gr. almennra hegningarlaga nr. 19/1940

Engan sakarkostnað leiddi af meðferð málsins.

Dóm þennan kveður upp E-kvk-nf B-kvk-nf Á-kvk-nf aðstoðarmaður dómara.

Dómsorð :

Ákærði, J-x-x H-x-x M-x-x sæti fangelsi í 60 daga en fresta skal fullnustu 30 daga refsingarinnar og skal sá hluti falla niður að liðnum tveimur árum frá birtingu dóms þess að telja, haldi ákærði almennt skilorð 57. gr. almennra hegningarlaga nr. 19/1940.

E-kvk-nf B-kvk-nf Á-kvk-nf
S-327/2022

I Mál þetta, sem dómtekið var í dag, er höfðað af lögreglustjóranum á Suðurnesjum með ákæru útgefinni 8. febrúar 2022 á hendur M-x-x K-x-x, kt. 000000- 0000, [...].

Ákærða er gefið að sök líkamsárás og ölvun á almannafæri með því að hafa sunnudaginn 19. desember 2021, innandyra í verslun Bláa lónsins á 2. hæð Flugstöðvar Leifs Eiríkssonar, verið ofurölvi og grímulaus í versluninni og ítrekað ýtt í brjóstkassa, klórað og gripið fast í handleggi A, kt. 000000- 0000, þegar A hugðist sem öryggisvörður Isaviavísa ákærða út úr versluninni, allt með þeim afleiðingum að A hlaut eymsli og roð á hægri framhandlegg og sár á vinstri framhandlegg.

Telst háttsemi ákærða varða við 1. mgr. 217. gr. almennra hegningarlaga nr. 19/1940 og 21. gr., sbr. 27. gr. áfengislaga nr. 75/1998.

Þess er krafist að ákærði verði dæmdur til refsingar og til greiðslu alls sakarkostnaðar.

II

Fyrirkall ásamt ákæru var birt á lögheimili ákærða 7. mars sl. Samkvæmt fyrirkallinu yrði málið þingfest í dag og þá var það jafnframt skýrlega tekið fram að ef ákærði myndi ekki sækja þing yrði fjarvist hans metin til jafns við það að hann viðurkenndi að hafa framið það brot sem hann er ákærður fyrir og dómur yrði lagður á málið að honum fjarstöddum.

Ákærði sótti ekki þing við þingfestingu málsins og boðaði ekki forföll. Verður því lagður dómur á málið samkvæmt heimild í a. – lið 1. mgr. 161. gr. laga nr. 88/2008 um meðferð sakamála enda var þess getið í fyrirkalli eins og fram er komið.

Með vísan til framanritaðs og rannsóknargagna málsins telst sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða. Ákærði hefur þannig gerst brotlegur gegn 1. mgr. 217. gr. almennra hegningarlaga nr. 19/1940 og 21. g r. áfengislaga nr. 75/1998. Ákærði hefur unnið sér til refsingar samkvæmt tilvitnuðu ákvæði hegningarlaganna og 1. mgr. 27. gr. áfengislaga nr. 75/1998.

Samkvæmt sakavottorði ákærða gekkst hann undir sektargreiðslu og sviptingu ökuréttar í mars 2012 m. a. fyrir ölvunarakstur. Í september 2015 var ákærði dæmdur í 745.000 króna sekt og sviptur ökurétti m. a. fyrir ölvunar- og fíkniefnaakstur. Í janúar 2018 var ákærði dæmdur í 45 daga fangelsi og sviptur ökurétti fyrir ölvunarakstur og akstur sviptur ökurétti. Í júní 2019 var ákærði dæmdur í tveggja mánaða skilorðsbundið fangelsi fyrir líkamsárás og brot gegn barnarverndarlögum. Í janúar 2021 var ákærði loks dæmdur í þriggja mánaða fangelsi fyrir akstur sviptur ökurétti og þá var skilorðsdómurinn frá júní 2019 dæmdur upp. Þá var einnig kveðið á um afplánun refsivistar vegna rofs á skilyrðum samfélagsþjónustu.

Með hliðsjón atvikum málsins þykir refsing ákærða hæfilega ákveðin fangelsi í 30 daga. Þar sem ákærði hefur áður hlotið dóm fyrir líkamsárás þykja ekki skilyrði fyrir því að skilorðsbinda refsinguna.

Engan sakarkostnað leiddi af málinu.

I-kk-nf T-kk-nf héraðsdómari kveður upp dóm þennan.

Dómsorð:

Ákærði, M-x-x K-x-x, sæti fangelsi í 30 daga.

I-kk-nf T-kk-nf
S-488/2022

Mál þetta, sem dómtekið var 17. 3. 2022, er höfðað með ákæru lögreglustjórans á Suðurnesjum, útgefinni 28. 2. 2022, á hendur J-x-x T-x-x, fæddum [...], ríkisborgara Lettlands, „fyrir fíkniefnalagabrot, með því að hafa sunnudaginn 23. janúar 2022, staðið að innflutningi á samtals 143,67 grömmum af kókaíni (að styrkleika 82- 83%, sem samsvarar 92- 93% af kókaínklóríði), ætluðu til söludreifingar hér á landi í ágóðaskyni. Fíkniefnin flutti ákærði til landsins sem farþegi með flugi [...] frá Riga, Lettlandi, falin innvortis í samtals 15 pakkningum.

Telst háttsemi þessi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að gerð verði upptæk framangreind 143,67 gaf kókaíni, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.“

Ákærði kom fyrir dóm og játaði sök samkvæmt ákæru. Með játningu sinni sem fær næga stoð í gögn ummálsins og ekki þykir ástæða til að draga í efa, telst hann sannur að sök og hefur unnið sér til refsingar en háttsemi hans er rétt færð til refsiheimildar í ákæru. Samkvæmt sakavottorði hefur ákærði ekki sakaferil hér á landi. Horfa ber til þess að og skýlausrar játningar ákærða. Refsing ákærða ákveðst fangelsi í fjóra mánuði. Frá henni skal draga gæzluvarðhald sem ákærði hefur sætt frá 23. janúar. Fallast ber á gerða upptökukröfu. Dæma ber ákærða til greiðslu 837.000 króna þóknunar verjanda síns, H-kvk-ef A-kvk-ef lögmanns, og er virðisaukaskattur innifalinn, 40.320 króna ferðakostnað lögmannsins, og annan sakarkostnað, sem samkvæmt gögnum málsins nemur 155.060 krónum. Af hálfu ákæruvaldsins fór D-kk-nf R-kk-nf málið. Þ-kk-nf D-kk-nf kveður upp dóm þennan.

DÓMSORÐ

Ákærði, J-x-x T-x-x, sæti fangelsi í fjóra mánuði. Frá refsingunni skal draga gæzluvarðhald sem ákærði hefur sætt frá 23. janúar 2022.

Upptæk eru gerð 143,67 grömm af kókaíni sem lagt var hald á við rannsókn málsins.

Ákærði greiði 837.000 króna þóknun skipaðs verjanda síns, H-kvk-ef A-kvk-ef lögmanns, 40.320 króna ferðakostnað lögmannsins og 155.060 króna annan sakarkostnað.

Þ-kk-nf D-kk-nf